《金缕曲 前题 四叠前韵》
清代·叶绍本

漫驻离尊酒。看亭亭、玉栏干外，泥人知否。偷露浓春好消息，短泥应歌铜斗。

惆怅煞、坂踰折九。驿路风光青不尽，把断魂、分付长条守。

波欲溜、晴江首。

宫门隐隐羊车走。只盼取、同心双结，绾来侬手。记得低鬟目成夜，密意者回生受。

且莫管、啼莺多口。汉苑清矑谁得似，恐画工、难貌明妃丑。

情脉脉、碧烟牖。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。